ฆ่าเวลา เตรียมพร้อมนั่งรถนานๆ สนุกกับการเดินทาง ใช้เทคโนโลยีแก้เบื่อ
การหาท่านั่งสบายๆ บนรถที่เบียดกันอาจเป็นเรื่องยาก เพราะฉะนั้นลองวางหมอนไว้บนตักแล้วโน้มตัวลงไปบนเข่า หรืออาจจะวางหมอนไปทางด้านข้างของที่วางหัวเพื่อที่คุณจะได้หลับโดยมีพระอาทิตย์ส่องหน้า ถ้าคุณมีพื้นที่พอ คุณอาจจะพาดขาไปทางแผงคอนโซลหรือเบี่ยงขาไปด้านข้างเพื่อเหยียดขาก็ได้ จำไว้ว่าต้องปลอดภัยไว้ก่อน คาดเข็มขัดนิรภัยตลอดการเดินทางแม้ว่าคุณจะอยากนั่งสบายๆ ก็ตาม การเดินทางบนรถนานๆ เป็นโอกาสดีที่จะได้งีบสักหน่อย โดยเฉพาะอย่างยิ่งถ้าคุณออกเดินทางแต่เช้า อย่าลืมหยิบหมอนก่อนออกจากบ้านเพื่อที่คุณจะได้มีอะไรไว้หนุนหัว พอคุณตื่นขึ้นมาคุณก็น่าจะใกล้ถึงจุดหมายปลายทางมากขึ้นไปอีกหลายชั่วโมง ที่ปิดตาและที่อุดหูอาจช่วยกันไม่ให้แสงและเสียงรบกวนคุณ ซึ่งจะช่วยให้คุณผล็อยหลับได้ง่ายขึ้น หยิบหนังสืออย่างน้อย 2-3 เล่มใส่กระเป๋าที่คุณพกติดตัวแล้วเริ่มอ่านเมื่อคุณรู้สึกว่าอยากทำกิจกรรมเพลินๆ แบบเงียบๆ การอ่านเป็นวิธีการต่อสู้กับความเบื่อหน่ายที่ดีและทำให้ใจคุณไม่ไปมัวจนจ่อกับเส้นทางอีกหลายกิโลเมตรข้างหน้า  เลือกหนังสือขายดีหรือนิยายชื่อดังที่ไม่ต้องใช้สมาธิในการอ่านมากนัก บางคนอ่านหนังสือในรถแล้วคลื่นไส้ ถ้าคุณเริ่มรู้สึกเมารถ ให้พักสักแป๊บ หยิบกระดาษและปากกาหรือดินสอใส่ลงในกระเป๋าส่วนตัวด้วย เพราะคุณจะได้มีกระดาษไว้วาดรูปเล่นหรือจดความคิดที่เกิดขึ้นระหว่างช่วงเวลาที่ผ่านไปอย่างช้าๆ และการนั่งรถนานๆ ยังเป็นโอกาสดีที่คุณจะได้เก็บตกการบ้านที่ยังทำไม่เสร็จด้วย  ส่งกระดาษต่อๆ ให้เพื่อนๆ กลับไปกลับมาเพื่อเล่นเกมที่ใช้กระดาษอย่างเช่น โอ-เอ็กซ์ แฮงก์แมน หรือพับกระดาษทายใจ  หรืออาจจะใช้ความคิดสร้างสรรค์ระหว่างนั่งรถด้วยการเขียนบันทึก เขียนกลอน หรือเรื่องสั้น ให้แต่ละคนผลัดกันหาป้ายทะเบียนรถที่มาจากคนละจังหวัดหรือเล่นปริศนาคำทายกวนๆ เกมทายคำเป็นเกมที่ดีเพราะมันไม่ต้องใช้อะไรนอกจากจินตนาการ เกมยอดนิยมอื่นๆ ก็เช่น   “ฉันเห็น” คือให้คนใบ้อธิบายสิ่งของที่อยู่ในรถหรือรอบๆ รถแล้วให้คนอื่นทายว่ามันคืออะไร “20 คำถาม” คือให้คนทายแต่ละคนถามคำถามใช่หรือไม่ใช่ได้ไม่เกิน 20 คำถามเพื่อเดาชื่อคน สถานที่ หรือสิ่งของ “ฉันขอเลือก” คือให้ผู้เล่นคนหนึ่งพูดชื่อสถานการณ์ที่ต่างกัน 2 สถานการณ์แล้วผู้เล่นอีกคนต้องตอบว่าจะเลือกอันไหนดี “ห่างกัน 6 ก้าว” คือผู้เล่นคนหนึ่งจะต้องพูดชื่อหนังมาสักเรื่องแล้วคนอื่นๆ จะต้องเอ่ยชื่อนักแสดงจากหนังเรื่องอื่นๆ เชื่อมโยงกันไปเรื่อยๆ จนกว่าจะกลับมาที่นักแสดงคนเดิมอีกครั้ง ใช้ประโยชน์จากเวลานี้ไต่ถามสารทุกข์สุกดิบในชีวิตของแต่ละคน หรือจะแค่คุยเล่นเพื่อฆ่าเวลาก็ได้ คุณจะต้องอยู่ด้วยกันในพื้นที่เล็กๆ อีกหลายชั่วโมง เพราะฉะนั้นให้คิดเสียว่าเป็นช่วงเวลาคุยเล่นก็แล้วกัน  ให้ทุกคนในรถผลัดกันเล่าเรื่องที่ตลกที่สุดหรือเล่าเรื่องตลกๆ ที่เกิดขึ้นกับพวกเขาก็ได้ เขียนคำถามที่กระตุ้นความคิดลงไปเพื่อใช้เป็นประเด็นเปิดการสนทนาเผื่อคุณหมดเรื่องคุย ก่อนที่จะพุ่งพรวดเข้าไปในรถ ให้คุยกันก่อนว่าใครจะนั่งตรงไหน ที่นั่งริมหน้าต่างจะทำให้คุณได้เห็นวิวดีกว่า หรือคุณอาจจะนั่งหลังสุดคนเดียวเพื่อให้ได้เหยียดแข้งเหยียดขาและงีบหลับได้ สลับที่นั่งกันเป็นระยะเพื่อที่คุณจะได้ไม่ติดแหง็กอยู่กับการมองสิ่งเดิมๆ พยายามอย่าบ่นเรื่องที่นั่งของตัวเอง เพราะว่าถ้าเดินทางกันเป็นกลุ่มใหญ่ ไม่ใครสักคนก็ต้องนั่งกลางอย่างเลี่ยงไม่ได้ พอถึงวันเดินทาง ให้ใส่เสื้อผ้าบางๆ หลวมๆ ที่คุณจะใส่หลายๆ ชั่วโมงได้โดยไม่อึดอัด เสื้อยืดธรรมดากับกางเกงยีนส์หรือกางเกงวอร์มเป็นชุดที่เข้ากันดีเสมอ นอกจากนี้คุณก็ควรสวมรองเท้าที่สวมและถอดง่ายเวลาเวลาจอดพักรถด้วย  ถ้าอากาศข้างนอกร้อน ให้ใส่เสื้อแขนสั้น และถ้าคุณกำลังไปเจออากาศหนาว ก็ให้สวมเสื้อแจ็กเก็ตหนาๆ เผื่ออากาศในรถหนาว  สิ่งที่คุณควรคำนึงถึงหลักๆ คือความสบายของคุณ ไม่ใช่ว่าคุณจะดูดีหรือเปล่า เพราะตรงจุดพักรถไม่มีใครสนใจหรอกกว่าคุณแต่งตัวยังไง ยัดของสำหรับเดินทางส่วนใหญ่ (ได้แก่ เสื้อผ้า เครื่องใช้ในห้องน้ำ และอุปกรณ์อิเล็กทรอนิกส์) ไว้ในกระเป๋าใบแรกและเก็บไว้ด้านหลัง จากนั้นใส่ของที่คุณคิดว่าจะได้ใช้ในรถไว้ในกระเป๋าอีกใบ วิธีนี้จะทำให้คุณมีอะไรแก้เบื่อใกล้มือ  คุณต้องอย่าให้กระเป๋า “พกพา” ใหญ่จนเกะกะหรือกินพื้นที่วางขามากเกินไป ส่วนมากเป้ กระเป๋าสะพายข้าง หรือกระเป๋าผ้าสักใบก็น่าจะพอแล้ว กระเป๋าใบที่สองนี้อาจจะใส่ของเช่น หนังสือ นิตยสาร แท็บเล็ตหรืออุปกรณ์อิเล็กทรอนิกส์พกพา วารสาร หรือเกมเล็กๆ น้อยและของกระจุกกระจิกอื่นๆ ขนมห่อๆ นั้นสะดวกที่สุด เพราะว่ามันไม่เสียและไม่ต้องอุ่น ของกินจำพวกแครกเกอร์ แท่งกราโนลาร์ ถั่วผสม ช็อกโกแล็ต และน้ำจะทำให้คุณมีพลังงานในการอดทนกับการเดินทางบนรถอันแสนยาวนานโดยไม่หงุดหงิด  ถ้ามีที่พอ ให้เอาของกินที่ดีต่อสุขภาพมากกว่า เช่น ผลไม้สดและโยเกิร์ต ใส่ลงไปในกระติกเก็บความเย็น  การเล็มขนมห่อนั้นห่อนี้ไปเรื่อยๆ ยังช่วยให้คุณไม่หิว ซึ่งจะทำให้คุณไม่ต้องหยุดกินข้าวเป็นมื้อๆ บ่อยๆ เขียนรายการสิ่งที่คุณอยากเห็นและอยากทำเมื่อคุณไปถึงที่หมายทั้งหมดลงไป จากนั้นเลือกมาสัก 1 หรือ 2 รายการที่คุณสามารถทำได้จริง การวางแผนล่วงหน้าก่อนเล็กน้อยจะทำให้คุณได้เตรียมพร้อมกับการใช้ช่วงเวลาพักผ่อนได้อย่างคุ้มค่าที่สุด  อย่าจำกัดตัวเอง การผจญภัยที่สมบูรณ์แบบของคุณจะเป็นอะไรก็ได้ไม่ว่าจะเป็นว่ายน้ำกับปลาโลมา ไปงานมิวสิกเฟสติวัล หรือปีนไปถึงยอดเขาที่สูงที่สุดของเทือกเขาเลยก็ได้ เวลาวางแผนให้คำนึงถึงงบประมาณและระยะเวลาที่คุณไปเที่ยวด้วย เพราะคุณอาจจะไม่มีเวลาหรือเงินมากพอที่จะเล่นเครื่องเล่นพาราเซลลิ่ง ดำน้ำตื้น ฝึกปีนหน้าผา และไปเที่ยวให้ทั่วทั้งเมืองได้ทั้งหมดภายในช่วงวันหยุดสุดสัปดาห์สั้นๆ เริ่มรวบรวมประสบการณ์ของคุณระหว่างเดินทาง มองหาสถานที่เด่นๆ ที่น่าสนใจหรือวิวธรรมชาติสวยๆ ระหว่างเดินทางที่คุณคิดว่าเหมาะจะเป็นฉากหลังของภาพถ่ายที่สวยสะดุดตา แต่ถ้าคุณไม่ชอบถ่ายรูป คุณก็อาจจะแค่ถ่ายเซลฟี่เล่นๆ กับเพื่อนๆ หรือพี่น้องไว้หัวเราะกันทีหลังก็ได้  ช่างกล้องที่รักการถ่ายภาพอาจจะลงทุนซื้อกล้องที่มีฟังก์ชันการใช้งานครบเพื่อถ่ายภาพความละเอียดสูงที่สามารถนำไปล้างสแกนได้ทีหลัง รวบรวมหนังสือภาพดิจิตัลเพื่อเก็บความทรงจำช่วงไปเที่ยวและแบ่งปันช่วงเวลาสุดโปรดของคุณกับเพื่อนๆ และครอบครัวเมื่อคุณกลับไป ถ้าคุณกำลังนั่งรถไปในที่ที่คุณไม่เคยไปมาก่อน ให้หาเวลาศึกษาข้อมูลเกี่ยวกับประวัติศาสตร์ ภูมิประเทศ และวัฒนธรรมของที่นั่นสักเล็กน้อย ซึ่งปกติแล้วคุณจะเจอข้อมูลที่น่าสนใจมากมายในหนังสือท่องเที่ยว แผนที่ถนน และโบรชัวร์สถานที่เที่ยวในละแวกนั้น หรืออาจจะแค่เข้าไปค้นในอินเทอร์เน็ตก็ได้ เขียนรายการสิ่งที่คุณได้เรียนรู้เกี่ยวกับสถานที่ที่คุณจะไปแล้วนำมาใช้เป็นคำถามให้เพื่อนๆ หรือคนในครอบครัวตอบ หาว่ามีสถานที่ท่องเที่ยวในท้องถิ่นที่น่าสนใจแบบไหนที่อยู่ใกล้ๆ บ้าง และเขียนไว้ด้วยว่าจะแวะเที่ยวตรงไหนบ้างในกำหนดเวลาเดินทางเพื่อเข้าไปแวะชมสถานที่แบบใกล้ชิด เพราะมันมีการก่อตัวทางภูมิประเทศที่น่าตื่นตาตื่นใจ ปรากฏการณ์ทางธรรมชาติที่สวยจนคุณต้องตะลึง และสถานที่ท่องเที่ยวข้างทางแปลกๆ อยู่เกือบทุกที่ในโลก การได้เห็นสิ่งเหล่านี้ด้วยตาตัวเองจะทำให้การไปเที่ยวของคุณน่าจดจำยิ่งกว่าเดิม  อ่านหนังสือท่องเที่ยวเพื่อให้รู้ว่าแถวที่คุณจะไปมีอะไรน่าไปดูบ้าง จำไว้ว่าคุณอาจจะไม่สามารถแวะเที่ยวได้หลายที่นัก ถ้าดูเหมือนว่ามันจะทำให้คุณไปถึงที่หมายช้ากว่ากำหนด การจอดรถแวะพักบ้างทำให้ทุกคนในรถได้มีโอกาสแวะเข้าห้องน้ำและเหยียดแข้งเหยียดขา หลังจากนั้นพวกคุณทุกคนก็จะกลับมาสดชื่นและพร้อมรับกับการเดินทางที่เหลือต่อไป  จอดพักที่จุดพักรถแทนที่จะจอดพักที่ปั๊มน้ำมันเล็กๆ เพราะที่จุดพักรถคุณจะได้หาอะไรรองท้องและหาซื้อของกินไว้เพิ่มเติมได้ แต่ถ้าเป็นปั๊มน้ำมันเล็กๆ คุณจะทำอะไรไม่ได้มากนอกจากเข้าห้องน้ำอย่างเดียว  คุณควรเข้าห้องน้ำเผื่อไว้ตอนที่เข้าได้แม้ว่าจะยังไม่ปวดก็ตาม เพราะคุณไม่รู้ว่าเมื่อไหร่จะได้จอดพักอีก พยายามมองสถานการณ์ที่เป็นอยู่ในแง่ดี แม้ว่าการนั่งรถนานๆ จะไม่ใช่เรื่องสนุกสำหรับใครหลายคน แต่มันจะยิ่งแย่เข้าไปใหญ่หากทุกคนในรถอารมณ์ไม่ดีกันหมด ถึงมันจะน่าเบื่อแค่ไหนแต่คุณก็ได้ไปทริปสุดตื่นเต้นกับคนใกล้ชิดอยู่ดี ซึ่งมันจะมีอะไรดีไปกว่านี้อีกล่ะ อย่ารู้สึกว่าตัวเองต้องหาเรื่องคุยตลอดเวลา บางครั้งความสงบและความเงียบเล็กๆ น้อยๆ นั่นแหละคือสิ่งที่ทุกคนต้องการ ซิงค์เพลงโปรดเข้าไปไว้ใน iPod หรืออุปกรณ์สื่อสารพกพาอื่นๆ เพื่อที่คุณจะได้หยิบมาฟังเมื่อไหร่ก็ได้ระหว่างเดินทาง และคุณยังสามารถใช้โปรแกรม เช่น Spotify iTunes หรือ Pandora สตรีมรายการเพลงฮิตได้แบบไม่อั้น แต่ถ้าคุณจะเปิดวิทยุ คุณต้องแน่ใจว่าทุกคนในรถโอเค อย่าลืมเอาหูฟังใส่กระเป๋าไปด้วย เพราะถ้าไม่มีหูฟังคุณอาจจะได้ยินเพลงไม่ชัดหรืออาจจะทำให้คนอื่นๆ ในรถรำคาญได้ ด้วยเทคโนโลยีที่ทันสมัย ทุกวันนี้เราจึงสามารถดูรายการโปรดของเราได้เกือบทุกที่ ใช้สมาร์ตโฟนหรือแท็บเล็ตสตรีมชื่อหนังจาก Netflix Hulu หรือแอพฯ อื่นๆ ที่คล้ายกัน หรือคุณจะจัดกลุ่มดูหนังส่วนตัวเฉพาะคนที่นั่งเบาะหลังก็ยังได้!   ถ้าคุณใช้อุปกรณ์ร่วมกับคนอื่น คุณต้องให้คนอื่นเลือกว่าจะดูอะไรด้วย ถ้าคุณมีปัญหาในการรับข้อมูลหรือรับสัญญาณอินเทอร์เน็ต ให้ลงทุนซื้อเครื่องเล่นดีวีดีพกพาที่คุณสามารถนำใส่กระเป๋าไปได้ ส่งข้อความหาแก๊งเพื่อนๆ ที่คุณจากมาและเล่าให้เพื่อนฟังว่าการเดินทางเป็นอย่างไร วิธีนี้จะทำให้คุณติดต่อกับเพื่อนๆ ได้เสมอแม้ว่าตัวคุณจะไม่อยู่  วิธีนี้จะใช้ได้ก็ต่อเมื่อคุณอยู่ในพื้นที่ที่มีสัญญาณโทรศัพท์ดีเท่านั้น อย่าลืมเตรียมที่ชาร์จแบตฯ ไปเผื่อด้วย (ถ้าจะให้ดีควรเป็นที่ชาร์จกับรถยนต์) เพื่อที่คุณจะได้เติมแบตเตอรี่ให้โทรศัพท์บ้างตอนที่คุณไม่ได้ใช้ ให้ผู้ติดตามในโซเชียลมีเดียของคุณได้รู้ว่าการเดินทางของคุณเป็นอย่างไรด้วยการโพสต์ใน Facebook Twitter หรือ Instagram หาเวลาในแต่ละวันในการลงรูป ตั้งสเตตัส และรีวิวร้านอาหาร พิพิธภัณฑ์ และสถานที่ท่องเที่ยวขึ้นชื่อ วิธีนี้เป็นวิธีที่ดีในการเก็บข้อมูลเกี่ยวกับการเดินทางโดยที่คุณยังได้เชื่อมต่อกับทุกสิ่งทุกอย่างที่เกิดขึ้นในวงสังคมของคุณตอนที่คุณไม่อยู่ด้วย  คิดแฮชแท็กเฉพาะให้การเดินทางครั้งนี้เพื่อรวบรวมโพสต์ที่เกี่ยวข้องทั้งหมดเอาไว้ในหมวดหมู่เดียว  อย่าลืมเปิดหาตำแหน่งที่ตั้งไว้ในอุปกรณ์ของคุณด้วย ผู้ติดตามจะได้เห็นทุกที่ที่คุณไป
หาท่านั่งสบายๆ. งีบหลับ. อ่านหนังสือ. เตรียมกระดาษจดบันทึกไปด้วย. เล่มเกมทายคำ. คุยกัน. กำหนดว่าใครนั่งตรงไหน. ใส่เสื้อผ้าสบายๆ. หาที่ว่างพอสำหรับวางกระเป๋า 2 ใบ. พกขนมไปด้วย. เขียนแผนการเดินทางในฝันลงไป. ถ่ายภาพ. หาข้อมูลสถานที่ที่คุณจะไป. แวะเที่ยวไปตลอดทาง. ขอแวะพักรถหากคุณเริ่มรู้สึกไม่ไหวแล้ว. หาความสุขจากการนั่งรถให้ได้มากที่สุด. ฟังเพลง. ดูหนังหรือรายการทีวี. ส่งข้อความคุยกับเพื่อน. แชร์ประสบการณ์ลงโซเชียลมีเดีย.
https://www.wikihow.com/Deal-With-a-Long-Vacation-Car-Ride-(Teens) https://www.wikihow.com/Deal-With-a-Long-Vacation-Car-Ride-(Teens) https://www.wikihow.com/Deal-With-a-Long-Vacation-Car-Ride-(Teens) https://www.wikihow.com/Deal-With-a-Long-Vacation-Car-Ride-(Teens)
Passing the Time Getting Situated for a Long Car Ride Enjoying Your Trip Using Technology to Keep Yourself Busy